•k -it 
* α­
ϊ* ώ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 07.01.1998 
COM(97) 729 τελικό 
Έκθεση για τις δραστηριότητες 
του Μόνιμου Οργάνου για την Ασφάλεια 
και την Υγιεινή στα Ανθρακωρυχεία και τις 
άλλες Εξορυκτικές Βιομηχανίες 
- Απολογισμός του 1996 -
εγκρίθηκε στις 5.5.1997 
(υποβληθβίσα από την Επιτροπή) 
1. ΠΕΡΙΓΡΑΦΗ ΤΟΥ ΜΟΝΙΜΟΥ ΟΡΓΑΝΟΥ 3 
1.1 Δημιουργία και αρμοδιότητες 3 
1.2 Διάρθρωση και τρόπος λειτουργίας 3 
13 Γραμματεία 4 
1.4 Ετήσια έκθεση 1996 4 
2. ΔΡΑΣΤΗΡΙΟΤΗΤΕΣ ΤΟΥ ΜΟΝΙΜΟΥ ΟΡΓΑΝΟΥ ΤΟ 1996 4 
2.1 Συνεδριάσεις και εργαστήρια 4 
2.2 Ανταλλαγή εμπειριών από συγκεκριμένα περιστατικά 4 
23 Προτάσεις και συστάσεις 5 
2.4 Εκθέσεις 6 
Ζ5 Διοργάνωση εργαστηρίων 6 
2.6 Κοινοτικές οδηγίες 7 
2.7 Συνεργασία με άλλα όργανα 8 
2.8 Βελτ ίωση της οργάνωσης, των μεθόδων εργασίας και της εικόνας του Μόνιμου Οργάνου 9 
2.9 Επιτροπή "Επιφανειακές εκμεταλλεύσεις** 10 
3. ΔΡΑΣΤΗΡΙΟΤΗΤΕΣ ΤΩΝ ΕΠΙΤΡΟΠΩΝ 10 
3.1 Επιτροπή **Υπόγειες εκμεταλλεύσεις**** 10 
3.2 Επιτροπή ''Επιφανειακές εκμεταλλεύσεις** 12 
33 Επιτροπή ''Εκμεταλλεύσεις με γεωτρήσεις** 13 
3.4 Επιτροπή "Προστασία της υγείας των εργαζομένων** 14 
3.5 Επιτροπή **Ανθρώπινοι παράγοντες** 15 
4. ΠΑΡΑΡΤΗΜΑΤΑ 17 
Α: Αποσπάσματα από τις αποφάσεις του Συμβουλίου της 27ης Ιουνίου 
1974 και της 9ης Ιουλίου 1957. 
Β: Σημαντικά έγγραφα του Μόνιμου Οργάνου που σχετίζονται με το έτος 
αναφοράς της έκθεσης. 
Γ: Κατάλογος των επικεφαλής των αντιπροσωπειών, των προέδρων των 
επιτροπών και της γραμματείας. 
1. ΠΕΡΙΓΡΑΦΗ ΤΟΥ ΜΟΝΙΜΟΥ ΟΡΓΑΝΟΥ 
1.1 Δημιουργία και αρμοδιότητες 
Η θεσμοποιημένη συνεργασία στο επίπεδο της Ευρωπαϊκής Ένωσης 
των εξορυκτικών βιομηχανιών στον τομέα της ασφάλειας ανάγεται στη 
μεγάλη φωτιά που ξέσπασε στις 8.8.1956 στο ανθρακωρυχείο Bois du 
Cazier της πόλης Marcinelle στο Βέλγιο, στην οποία έχασαν τη ζωή τους 
262 ανθρακωρύχοι από διάφορες ευρωπαϊκές χώρες. Η σοβαρότητα 
του ατυχήματος ώθησε την ανώτατη αρχή της Ευρωπαϊκής Κοινότητας 
Άνθρακα και Χάλυβα να συγκαλέσει χωρίς καθυστέρηση διάσκεψη για 
την ασφάλεια στα ανθρακωρυχεία, στην οποία συμμετείχαν 
εκπρόσωποι των κυβερνήσεων, των εργοδοτών και των εργαζομένων. 
Οι θετικές εμπειρίες από τη διάσκεψη αυτή οδήγησαν στις αποφάσεις 
του Συμβουλίου Υπουργών της 6.9.1956 και της 10.5.1957 για την 
καταβολή περαιτέρω κοινών προσπαθειών στον τομέα της ασφάλειας 
και τη σύσταση του Μόνιμου Οργάνου για την ασφάλεια στα 
ανθρακωρυχεία Οι αρμοδιότητες και το καταστατικό εγκρίθηκαν στις 
9.7.1957. Με τις αποφάσεις του Συμβουλίου Υπουργών της 11.3.1965 
και του Συμβουλίου της 27.6.1974 διευρύνθηκε το πεδίο δράσης στον 
τομέα της προστασίας της υγείας και οι αρμοδιότητες επεκτάθηκαν σε 
όλα τα εξορυκτικά εργοτάξια (βλ. παράρτημα Α). Η επίσημη ονομασία 
είναι από τότε: Μόνιμο Όργανο για την ασφάλεια και την υγιεινή στα 
ανθρακωρυχεία και στις άλλες εξορυκτικές βιομηχανίες (Μόνιμο 
Όργανο). Πρωταρχικός του στόχος είναι να παρακολουθεί την εξέλιξη 
της ασφάλειας και της προστασίας της υγείας στις εξορυκτικές 
βιομηχανίες, να υποβάλλει στις κυβερνήσεις των κρατών μελών 
προτάσεις για την πρακτική βελτίωση των συνθηκών εργασίας και να 
προωθεί την ανταλλαγή των σχετικών πληροφοριών (βλ. παράρτημα 
Α). 
1.2 Διάρθρωση και τρόπος λειτουργίας 
Κάθε κράτος μέλος μπορεί να αποστείλει συνολικά τέσσερις 
αντιπροσώπουςΰ δύο από αυτούς ορίζονται από τις κυβερνήσεις, ενώ 
οι εργοδότες και οι εργαζόμενοι ορίζουν από έναν αντιπρόσωπο. Έτσι, 
το Μόνιμο Όργανο είναι το πρώτο ευρωπαϊκό όργανο στο οποίο δεν 
συμμετέχουν μόνο αντιπρόσωποι των κυβερνήσεων. Σε περιορισμένο 
βαθμό είναι δυνατή και η συμμετοχή συμβούλων. 
Οι αντιπρόσωποι των κυβερνήσεων που συμμετέχουν στο Μόνιμο 
Όργανο συγκροτούν την επιτροπή περιορισμένης σύνθεσης, καθήκον 
της οποίας είναι να διασφαλίζει την ύπαρξη μόνιμης επικοινωνίας 
μεταξύ των κυβερνήσεων των κρατών μελών και μεταξύ των 
κυβερνήσεων και του Μόνιμου Οργάνου και να προετοιμάζει τις 
εργασίες του Μόνιμου Οργάνου. Η επιτροπή περιορισμένης σύνθεσης 
είναι αρμόδια και για την προσαρμογή των παραρτημάτων της Οδηγίας 
82/130/ΕΟΚ στην τεχνολογική ανάπτυξη. 
Με τα τεχνικά θέματα ασχολούνται κατ'αρχήν τριμελείς επιτροπές 
εργασίας. Ενώ στο παρελθόν υπήρχαν μέχρι και 20 ομάδες εργασίας, 
λόγω της προσαρμογής στα διοικητικά και χρηματοδοτικά δεδομένα 
και με στόχο την αποτελεσματικότερη εκτέλεση των εργασιών, ο 
αριθμός τους περιορίστηκε στο μεταξύ σε πέντε επιτροπές: για τις 
υπόγειες εκμεταλλεύσεις, τις επιφανειακές εκμεταλλεύσεις, τις 
εκμεταλλεύσεις με γεωτρήσεις, την προστασία της υγείας των 
εργαζομένων και τους ανθρώπινους παράγοντες. Οι πρόεδροι αυτών 
των επιτροπών είναι μέλη της επιτροπής περιορισμένης σύνθεσης. Για 
την επίλυση ορισμένων τεχνικών θεμάτων έχει αποδειχθεί χρήσιμη η 
σύσταση ad hoc ομάδων εμπειρογνωμόνων. 
1.3 Γραμματεία 
Τις υπηρεσίες γραμματείας του Μόνιμου Οργάνου, της επιτροπής 
περιορισμένης σύνθεσης, των επιτροπών και των ομάδων ad hoc 
παρέχει η Ευρωπαϊκή Επιτροπή. Η γραμματεία ανήκει στη Γενική 
Διεύθυνση V (V/F/4). 
1.4 Ετήσια έκθεση 1996 
Με τη σταθεροποίηση του τρόπου εργασίας του Μόνιμου Οργάνου και 
της κατάστασης στη γραμματεία έγινε και πάλι εφικτή η σύνταξη 
ετήσιας έκθεσης η οποία δεν ήταν δυνατή τα τελευταία χρόνια. Οι 
δραστηριότητες του Μονίμου Οργάνου στο διάστημα αυτό 
προσανατολίστηκαν, αφενός, στην εξαγωγή συμπερασμάτων από 
ατυχήματα σε ορυχεία (μεταξύ άλλων, ορυχείο Simon, εγγρ. αριθ. 
5147/89) και, αφετέρου, στην παροχή υποστήριξης στην Ευρωπαϊκή 
Επιτροπή κατά την εκπόνηση οδηγιών (ιδίως των οδηγιών 92/91/ΕΟΚ 
και 92/104/ΕΟΚ) 
Το Μόνιμο Όργανο ενέκρινε την παρούσα έκθεση στη συνεδρίαση του 
της 5.5.1997. 
2. ΔΡΑΣΤΗΡΙΟΤΗΤΕΣ ΤΟΥ ΜΟΝΙΜΟΥ ΟΡΓΑΝΟΥ ΤΟ 1996 
2.1 Συνεδριάσεις και εργαστήρια 
Το Μόνιμο Όργανο συνεδρίασε δύο φορές κατά τη διάρκεια της 
περιόδου αναφοράς (στις 8.3.1996 και στις 6.11.1996), αφού την 
προηγούμενη ημέρα είχαν προηγηθεί συνεδριάσεις της επιτροπής 
περιορισμένης σύνθεσης. Οι επιτροπές εργασίας συνεδρίασαν συνολικά 
επτά φορές. Όπου ήταν δυνατόν, συγκλήθηκαν ομάδες ad hoc με στόχο 
την προετοιμασία του έργου των επιτροπών. Πραγματοποιήθηκαν δύο 
εργαστήρια με τρέχοντα θέματα από τους τομείς των επιφανειακών και 
των υπόγειων εκμεταλλεύσεων σε κάθε ένα από τα οποία συμμετείχαν 
περίπου 150 ενδιαφερόμενοι. 
2.2 Ανταλλαγή εμπειριών από συγκεκριμένα περιστατικά 
Εκτενώς συζητήθηκε ένα ατύχημα που συνέβη στο ανθρακωρυχείο 
Thoresby του Ηνωμένου Βασιλείου. Στις 12.10.1995, σε μια στοά 
σημειώθηκε έκρηξη κατά την οποία εκτοξεύθηκαν αέρια, νερό και 
πετρέλαιο καθώς και θραύσματα βράχων που είχε ως συνέπεια το 
θάνατο ενός ανθρακωρύχου. Η έκρηξη έγινε όταν το μηχάνημα για τη 
διάνοιξη της στοάς προσέκρουσε σε τεκτονική διαταραχή μιας ευρείας 
ζώνης θρυμματισμού σε μικρή απόσταση από κοίτασμα πετρελαίου. 
Η εκτενής συζήτηση του περιστατικού στο πλαίσιο του Μόνιμου 
Οργάνου που ακολούθησε την αναφορά αντιπροσώπου της αρμόδιας 
εθνικής υπηρεσίας, η οποία περιλαμβάνεται στο έγγραφο αριθ. 5630/96, 
κατέληξε στο συμπέρασμα ότι η έκρηξη δεν θα μπορούσε να είχε 
προβλεφθεί βάσει των μέχρι τότε εμπειριών. Η επιτροπή για τις 
υπόγειες εκμεταλλεύσεις δεν θα ασχοληθεί με το περιστατικό στο 
σύνολο του, αλλά μόνο με ορισμένα σημεία του, δεδομένου ότι η 
νομοθεσία του Ηνωμένου Βασιλείου προβλέπει τη λήψη προληπτικών 
μέτρων για την αποφυγή εκρήξεων και κυρίως λόγω του ότι σπάνια 
μόνο γίνεται εξόρυξη άνθρακα σε τόσο μικρή απόσταση από 
κοιτάσματα πετρελαίου. 
2.3 Προτάσεις και συστάσεις 
Το Μόνιμο Όργανο εξέδωσε στη διάρκεια του έτους αναφοράς μια 
σειρά προτάσεων και συστάσεων προς τα κράτη μέλη για τη βελτίωση 
της ασφάλειας και της προστασίας της υγείας των εργαζομένων οι 
οποίες αφορούν διάφορους τομείς. Η προετοιμασία τους έγινε στην 
εκάστοτε αρμόδια επιτροπή. 
2.3.1 Αρχές του ελέγχου και της υποστήριξης των πετρωμάτων στις 
υπόγειες εκμεταλλεύσεις των εξορυκτικών βιομηχανιών 
Μετά από τα δύο ατυχήματα που συνέβησαν σε υπόγεια ορυχεία 
και είχαν ως συνέπεια το θάνατο πολλών ατόμων, το Μόνιμο 
Όργανο ασχολήθηκε εκτενώς με αυτό το θέμα. Μετά την 
έγκριση το προηγούμενο έτος του εγγράφου 486/95, το οποίο 
εκτός από βασικούς συλλογισμούς περιελάμβανε και ειδικές 
συστάσεις όσον αφορά τον έλεγχο των εδαφών και την 
υποστήριξη προς υπόγεια ανθρακωρυχεία και ορυχεία άλλων 
στρωματοποιημένων ορυκτών, το εν λόγω έγγραφο 
συμπληρώθηκε κατά το έτος αναφοράς της έκθεσης με το 
έγγραφο 1189/1/95 το οποίο περιλαμβάνει προτάσεις και 
συστάσεις για την υπόγεια εξόρυξη άλλων ορυκτών. 
2.3.2 Στατιστική ατυχημάτων στη θαλάσσια ευρωπαϊκή βιομηχανία 
πετρελαίου και αερίου 
Η συστατική έκθεση του εγγράφου συστάσεων 5908/4/94 
καταδεικνύει τις προσπάθειες και τις δυσκολίες κατάρτισης, 
στο επίπεδο της Ευρωπαϊκής Ένωσης, συγκριτικών 
στατιστικών για ατυχήματα και επαγγελματικές ασθένειες. Για 
τη θαλάσσια ευρωπαϊκή βιομηχανία πετρελαίου και αερίου 
καθορίστηκαν επτά γενικές κατηγορίες αιτιών ατυχημάτων και 
δέκα κατηγορίες ειδών ατυχημάτων. Τα κράτη μέλη καλούνται 
να χρησιμοποιήσουν τις αρχές του προαναφερθέντος εγγράφου 
ως μοντέλο για τη γνωστοποίηση ατυχημάτων στο Μόνιμο 
Όργανο. 
2.3.3 Οι ανθρώπινοι παράγοντες που επηρεάζουν την εμπιστοσύνη 
στην πρόληψη κινδύνων 
Στο έγγραφο 5324/4/96 εξετάζεται το θέμα της επίδρασης των 
ανθρώπινων παραγόντων στο πλαίσιο της ανάλυσης και της 
πρόληψης κινδύνων και υποβάλλονται προτάσεις για τη 
βελτίωση της ασφάλειας και της προστασίας της υγείας στο 
χώρο εργασίας. Αφετηρία των συλλογισμών και των συστάσεων 
αποτελούν, αφενός, η οδηγία πλαίσιο 89/391/ΕΟΚ και οι δύο 
συγκεκριμένες οδηγίες για τις εξορυκτικές βιομηχανίες 
92/91/ΕΟΚ και 92/104/ΕΟΚ και, αφετέρου, τα αποτελέσματα 
ευρωπαϊκών ερευνών σχετικά με το κοινωνικοτεχνολογικό 
σύστημα άνθρωπος - μηχανή και η απορρέουσα έννοια της 
εμπιστοσύνης. Οι προτάσεις που περιλαμβάνονται στο έγγραφο 
αποσκοπούν στο να δώσουν οδηγίες σχετικά με το πώς 
μπορούν να ικανοποιηθούν οι απαιτήσεις των κοινοτικών 
οδηγιών που προαναφέρθηκαν και να συμβάλλουν στη 
δημιουργία μιας πραγματικής φιλοσοφίας για την ασφάλεια και 
την προστασία της υγείας στο εσωτερικό των επιχειρήσεων. 
2.4 Εκθέσεις 
Το Μόνιμο Όργανο ενέκρινε δύο εκθέσεις σχετικά με σημαντικά θέματα 
του τομέα της ασφάλειας όσον αφορά την πρόληψη εκρήξεων και 
πυρκαγιών στην ανοικτή θάλασσα και στις υπόγειες εξορυκτικές 
βιομηχανίες. Τα σχέδια αυτών των εκθέσεων συντάχθηκαν στις 
αρμόδιες για το εκάστοτε τεχνικό θέμα επιτροπές. 
2.4.1 Η καταστροφή στην Piper Alpha 
Το έγγραφο 302/3/95 περιλαμβάνει περιγραφή του ατυχήματος 
στην πλατφόρμα εκμετάλλευσης Piper Alpha, καθώς και 
περιληπτική αναφορά των αποτελεσμάτων και συστάσεων που 
προέκυψαν από τις έρευνες στο Ηνωμένο Βασίλειο, των 
αντιδράσεων της θαλάσσιας εξορυκτικής βιομηχανίας και των 
συλλογισμών του Μόνιμου Οργάνου και άλλων διεθνών 
οργανισμών. Τα συμπεράσματα που προέκυψαν από το 
ατύχημα οδηγούν σε περαιτέρω εξέλιξη των κανονισμών 
ασφάλειας στον τομέα της βιομηχανίας εγκαταστάσεων 
ανοικτής θάλασσας. 
2.4.2 Εργαστήριο "Καταπολέμηση των εκρήξεων" 
Το έγγραφο 1184/95 περιλαμβάνει τις εκθέσεις, τις συζητήσεις 
και τα πορίσματα του εργαστηρίου της 27.11.1995. Στόχος της 
εκδήλωσης ήταν να εξέτασα εάν τα συμπεράσματα και οι 
εμπειρίες από τις πρόσφατες εκρήξεις καθιστούν αναγκαία την 
αναθεώρηση του βασικού εγγράφου 5147/89 σχετικά με τα μέτρα 
για τη μείωση των κινδύνων έκρηξης και πυρκαγιάς στα 
εργοτάξια με δευτερεύοντα αερισμό και για τη βελτίωση της 
προστασίας του προσωπικού σε περίπτωση έκρηξης και 
πυρκαγιάς στα ανθρακωρυχεία (έκθεση Simon). Το εργαστήριο 
κατέδειξε ότι είναι σκόπιμη η επανεξέταση και συμπλήρωση σε 
επιμέρους τομείς. 
2.5 Διοργάνωση εργαστηρίων 
Διοργανώθηκαν δύο εργαστήρια τα οποία ασχολήθηκαν με επίκαιρα 
θέματα από τους τομείς των επιφανειακών και των υπόγειων 
εκμεταλλεύσεων. Την ευθύνη για τη διοργάνωση τους είχαν βασικά οι 
αρμόδιες για το εκάστοτε τεχνικό θέμα επιτροπές. 
2.5.1 Η ασφάλεια στα λατομεία - αξιολόγηση των κινδύνων 
Το εργαστήριο που πραγματοποιήθηκε κατά τη διάρκεια της 
ιταλικής προεδρίας στις 21/22.6.1996 στο Gubbio της Ιταλίας 
είχε στόχο την ανταλλαγή εμπειριών σχετικά με τη διαπίστωση 
και αξιολόγηση των κινδύνων στα λατομεία σύμφωνα με τις 
κοινοτικές οδηγίες 89/391/ΕΟΚ και 92/104/ΕΟΚ. Μερικές 
αντιπροσωπείες παρουσίασαν τον τρόπο με τον οποίο 
ανταποκρίνονται ή σκοπεύουν να ανταποκριθούν στις 
ευρωπαϊκές απαιτήσεις. Ιδιαίτερη βαρύτητα δόθηκε στην 
κατάσταση των μικρομεσαίων επιχειρήσεων. Στο πλαίσιο της 
συζήτησης, υποστηρίχθηκε η απρόσκοπτη υλοποίηση των 
σχετικών μέτρων. Η διοργάνωση περιλάμβανε επίσης επιτόπιες 
επισκέψεις. 
2.5.2 Έλεγχος των κινδύνων που οφείλονται στις βλαβερές ουσίες 
κατά τη χρήση ντηζελοκινητήρων και κατά τις εκρήξεις στα 
υπόγεια εργοτάξια 
Κεντρικό θέμα του εργαστηρίου, που πραγματοποιήθηκε στις 
25/26.9.1996 στο Λουξεμβούργο, ήταν η προστασία της υγείας 
των εργαζομένων στις υπόγειες εκμεταλλεύσεις των 
εξορυκτικών βιομηχανιών. Συζητήθηκαν οι νομικές, ιατρικές 
και τεχνικές πτυχές των κινδύνων που οφείλονται στις 
εκπομπές κατά τη χρήση ντηζελοκινητήρων και κατά τις 
εκρήξεις. Μεταξύ των άλλων συζητήθηκε και η πρόταση για 
έκδοση κοινοτικής οδηγίας σχετικά με τη χρήση 
ντηζελοκινητήρων σε μη οδικά κινητά μηχανήματα. Οι 
παρεμβάσεις των υπόγειων εκμεταλλεύσεων των εξορυκτικών 
βιομηχανιών συνέβαλαν, με τις εμπειρίες και τις τεχνικές 
δυνατότητες τους, σε αξιοσημείωτη μείωση των βλαβερών 
ουσιών στις επιχειρήσεις υπόγειας εκμετάλλευσης και διάνοιξης 
σηράγγων. Οι τρέχουσες και οι μελλοντικές εξελίξεις θα 
οδηγήσουν σε περαιτέρω βελτιώσεις των συνθηκών εργασίας. 
2.6 Κοινοτικές οδηγίες 
Το 1996, το Μόνιμο Όργανο ασχολήθηκε επίσης με την εφαρμογή, την 
προετοιμασία και με τη γνωμοδότηση κοινοτικών οδηγιών ή των 
σχεδίων τους. Οι σχετικές πράξεις αναφέρονταν συγκεκριμένα στις 
εξορυκτικές βιομηχανίες ή είχαν ιδιαίτερη σημασία γι* αυτές. 
2.6.1 Εφαρμογή 
Το Μόνιμο Όργανο ασχολήθηκε εκτενώς με την εφαρμογή των 
οδηγιών 92/91/ΕΟΚ και 92/104/ΕΟΚ για τη βελτίωση της 
ασφάλειας και της προστασίας της υγείας των εργαζομένων 
στις εξορυκτικές βιομηχανίες, δηλαδή στις επιφανειακές και 
στις υπόγαες εκμεταλλεύσεις. Η ανταλλαγή απόψεων ανάμεσα 
στις αντιπροσωπείες συνέβαλε στην αποσαφήνιση των 
ερωτημάτων και στην εξάλειψη ή στον περιορισμό των 
δυσκολιών. Στο τέλος του έτους αναφοράς της έκθεσης, 
υποβλήθηκαν στην Ευρωπαϊκή Επιτροπή ανακοινώσεις σχετικά 
με τη σημαντική μεταφορά των δύο οδηγιών στο εθνικό δίκαιο. 
Ωστόσο, δεν έχουν ακόμα υποβληθεί οι αναφορές από τέσσερα 
κράτη μέλη, παρ' όλο που οι εργασίες στα κράτη αυτά έχουν 
προχωρήσει σε σημείο ώστε σύντομα αναμένεται η θέσπιση των 
αντίστοιχων εθνικών διατάξεων. 
2.6.2 Προετοιμασία 
Στο πλαίσιο του Μόνιμου Οργάνου, έχουν αρχίσει οι εργασίες 
για την κατάρτιση σχεδίου οδηγίας της Επιτροπής για την 
προσαρμογή στην τεχνολογική πρόοδο της οδηγίας 82/130/ΕΟΚ 
του Συμβουλίου σχετικά με την προσέγγιση των νομοθεσιών 
των κρατών μελών επί του ηλεκτρολογικού υλικού που 
χρησιμοποιείται σε εκρηκτικό περιβάλλον ορυχείων με 
εύφλεκτα αέρια. Λόγω των εξελίξεων που έχουν σημειωθεί 
επιβάλλεται η προσαρμογή του περιεχομένου των 
εναρμονισμένων τεχνικών προτύπων. Αρμόδια για το θέμα 
αυτό είναι η επιτροπή περιορισμένης σύνθεσης. 
2.6.3 Γνωμοδότηση 
Κατά το 1996, το Μόνιμο Όργανο ασχολήθηκε κυρίως με το 
σχέδιο οδηγίας και την αντίστοιχη πρόταση στο Συμβούλιο 
(COM (95) 350 τελικό) της Γενικής Διεύθυνσης XI περί 
προσεγγίσεως των νομοθεσιών των κρατών μελών σχετικά με 
τα προς λήψη μέτρα κατά της εκπομπής αερίων και 
σωματιδιακών ρύπων προερχόμενων από κινητήρες εσωτερικής 
καύσης που τοποθετούνται σε μη οδικά κινητά μηχανήματα. Η 
οδηγία θα καλύπτει επίσης τις υπόγειες και τις επιφανειακές 
εκμεταλλεύσεις της εξορυκτικής βιομηχανίας. Κατέστη δυνατόν 
να ξεπεραστούν οι φόβοι που είχε εκφράσει το Μόνιμο Όργανο, 
ότι δηλαδή οι κοινοτικές διατάξεις σχετικά με τον τρόπο 
κατασκευής των κινητήρων θα αποτελέσουν εμπόδιο για τον 
ορισμό στο μέλλον απαιτήσεων προστασίας των εργαζομένων. 
Με τη συνεργασία των αντιπροσωπειών επιτεύχθηκε η 
συμπλήρωση της πρότασης οδηγίας. Νέα διάταξη προβλέπει ότι 
η οδηγία δεν θίγει το δικαίωμα των κρατών μελών να 
θεσπίζουν, σύμφωνα με τη συνθήκη, τις διατάξεις εκείνες που 
θεωρούν αναγκαίες για την προστασία των εργαζομένων στην 
περίπτωση χρησιμοποίησης κινητών μηχανημάτων. Σημαντική 
είναι επίσης η διευκρίνιση ότι η οδηγία εφαρμόζεται μόνο όσον 
αφορά τους νέους ντηζελοκινητήρες. 
2.7 Συνεργασία με άλλα όργανα 
Το Μόνιμο Όργανο συνεργάζεται ή διατηρεί επαφές με διάφορα άλλα 
όργανα σε ευρωπαϊκό και διεθνές επίπεδο, τα κυριότερα των οποίων 
αναφέρονται στη συνέχεια 
2.7.1 Ευρωπα ύκοί οργανισμοί τυποποίησης 
Οι δραστηριότητες του Μόνιμου Οργάνου, που είναι κυρίως 
τεχνικής φύσεως, καθιστούν αναγκαία τη συνεργασία με τους 
ευρωπαϊκούς οργανισμούς τυποποίησης. Όταν πρόκειται για 
μηχανήματα της εξορυκτικής βιομηχανίας, το Μόνιμο Όργανο 
συνεργάζεται με τη CEN. Η CEN μεταφράζει επίσης τις 
απαιτήσεις που διατυπών& το Μόνιμο Όργανο για τα μη 
εύφλεκτα υδραυλικά υγρά μετάδοσης ισχύος σε ευρωπαϊκά 
πρότυπα. Κατά την προετοιμασία του προτύπου για την 
πρόληψη και την προστασία από εκρήξεις σε ορυχεία, 
απαιτείται εκτενής ανταλλαγή πληροφοριών με το Μόνιμο 
Όργανο, προκειμένου να αποφευχθούν αποκλίσεις από τις 
σχετικές οδηγίες. Αναγκαία είναι επίσης η στενή συνεργασία με 
τη CENELEC, καθόσον η επιτροπή περιορισμένης σύνθεσης 
είναι υπεύθυνη για την προσαρμογή στην τεχνολογική πρόοδο 
των παραρτημάτων της οδηγίας 82/130/ΕΟΚ σχετικά με το 
ηλεκτρολογικό υλικό που χρησιμοποιείται σε εκρηκτικό 
περιβάλλον ορυχείων με εύφλεκτα αέρια. 
2.7.2 Διεθνής Οργάνωση Εργασίας 
Το Μόνιμο Όργανο διατηρεί από μακρού στενές σχέσεις με τη 
ΔΟΕ. Η συνεργασία αυτή αντικατοπτρίζεται στην τακτική 
συμμετοχή εκπροσώπου της ΔΟΕ στις συνεδριάσεις του 
Μόνιμου Οργάνου υπό την ιδιότητα παρατηρητή. Σήμερα, στο 
επίκεντρο της συνεργασίας αυτής ευρίσκεται η σύμβαση 176 
σχετικά με την προστασία των εργαζομένων στα ορυχεία και η 
αντίστοιχη σύσταση 183. Στις 22.6.1995, η γενική διάσκεψη της 
ΔΟΕ ενέκρινε συμβάσεις και συστάσεις. Πολλές διατάξεις της 
σύμβασης προέρχονται από την οδηγία 92/104/ΕΟΚ. Το Μόνιμο 
Όργανο παρακολουθεί τις διαδικασίες κύρωσης της σύμβασης 
που υλοποιούνται στα κράτη μέλη. 
2.7.3 Συμβουλευτική επιτροπή 
Εδώ και ορισμένο χρόνο, εκπρόσωποι του Μόνιμου Οργάνου 
συμμετέχουν ως παρατηρητές στις συνεδριάσεις της 
συμβουλευτικής επιτροπής για την ασφάλεια, την υγιεινή και 
την προστασία των εργαζομένων στο χώρο εργασίας. Ομοίως, 
εκπρόσωποι της συμβουλευτικής επιτροπής προσκαλούνται 
στις συνεδριάσεις του Μόνιμου Οργάνου. Κατ' αυτόν τον 
τρόπο, εξασφαλίζεται η καλύτερη ροή πληροφοριών μεταξύ των 
δύο οργάνων. Παρά τις ομοιότητες που διαπιστώνονται από τη 
μέχρι σήμερα λειτουργία των δύο επιτροπών, επικρατεί η 
άποψη ότι πρόκειται δύο διαφορετικά όργανα. Το Μόνιμο 
Όργανο είναι κυρίως μία επιτροπή τεχνικού χαρακτήρα που 
ασχολείται με τα ειδικά προβλήματα της ασφάλειας και της 
προστασίας της υγείας στην εξορυκτική βιομηχανία. Τα τεχνικά 
θέματα αποτελούν το σημείο εστίασης των εργασιών του. 
Αντίθετα, η συμβουλευτική επιτροπή μπορεί να χαρακτηριστεί 
ως ένα φόρουμ, στο οποίο συζητούνται, ιδίως θεμελιώδη 
ζητήματα αλλά και τεχνικά στοιχεία σχετικά με την υγεία και 
την ασφάλεια των εργαζομένων. 
2.8 Βελτίωση της οργάνωσης, των μεθόδων εργασίας και της εικόνας του 
Μόνιμου Οργάνου 
Για την αποτελεσματικότερη εκτέλεση των καθηκόντων του στο πλαίσιο 
των διοικητικών και οικονομικών δυνατοτήτων, το Μόνιμο Όργανο 
καταβάλλει προσπάθειες εδώ και ορισμένο χρόνο για τη βελτίωση της 
οργάνωσης, των μεθόδων εργασίας και της εικόνας του. Οι σχετικές 
προτάσεις προβλέπουν την ανάληψη εκ μέρους της επιτροπής 
περιορισμένης σύνθεσης καθηκόντων καθοδήγησης των πέντε 
επιτροπών, την επικέντρωση των εργασιών των εν λόγω επιτροπών σε 
σχέδια προτεραιότητας, σε μεγάλο βαθμό χωρίς την υποστήριξη της 
γραμματείας, και τη συγκρότηση ομάδων ad hoc με γνώμονα το 
αντικείμενο των εργασιών, χωρίς η σύνθεση τους να υπέρβαινα 
ορισμένο αριθμό μελών. Προτείνεται επίσης η έκδοση ενημερωτικών 
φυλλαδίων σχετικά με τις συνεδριάσεις του Μόνιμου Οργάνου και η 
διοργάνωση ειδικών εκδηλώσεων (έγγραφο αριθ. 1173/2/95). 
2.9 Πρόγραμμα εργασιών για το 1997 
Για το 1997, έχει καταρτιστεί πρόγραμμα εργασιών και έχουν 
κατανεμηθεί τα καθήκοντα των επιτροπών. Αφενός, θα συνεχιστούν οι 
εργασίες στους σημαντικούς θεματικούς τομείς που έχουν ήδη επιλεγεί, 
και, αφετέρου, θα εξεταστούν νέα θέματα για τη βελτίωση της 
ασφάλειας και της προστασίας της υγείας στο χώρο εργασίας. Τα κύρια 
θέματα του προγράμματος εργασιών είναι τα εξής: Η εξακρίβωση των 
κινδύνων για τις MME στο πλαίσιο του εγγράφου για την ασφάλεια 
και την προστασία της υγείας, η εκκένωση υπόγειων εργοταξίων, 
θέματα αμοιβαίας αναγνώρισης διπλωμάτων και οι σχέσεις μεταξύ της 
κατάρτισης και της ασφάλειας. Προβλέπεται επίσης η διεξαγωγή δύο 
εργαστηρίων σχετικά με τα θέματα των εκμεταλλεύσεων με γεωτρήσεις 
και τους κινδύνους από τη χρησιμοποίηση οχημάτων που δεν κινούνται 
σε σιδηροτροχιές, τόσο στις υπόγειες όσο και στις επιφανειακές 
εκμεταλλεύσεις. 
3. ΔΡΑΣΤΗΡΙΟΤΗΤΕΣ ΤΩΝ ΕΠΙΤΡΟΠΩΝ 
3.1 Επιτροπή "Υπόγειες εκμεταλλεύσεις" 
3.1.1 Συνεδριάσεις 
Η επιτροπή "Υπόγειες εκμεταλλεύσεις" πραγματοποίησε κατά 
το 1996 δύο συνεδριάσας, στις 18 Απριλίου και στις 5 Ιουνίου. 
Πραγματοποιήθηκαν επίσης συνεδριάσεις ad-hoc με 
εμπειρογνώμονες για την εξέταση θεμάτων διάσωσης και 
εξαερισμού. 
3.1.2 Έγγραφο σχετικά με τον έλεγχο των εδαφών και την υποστήριξη 
Η επιτροπή συνεχίζει τις εργασίες της για την επεξεργασία των 
υπόλοιπων προτάσεων και συστάσεων προς τα κράτη μέλη 
σχετικά με τις αρχές του ελέγχου των εδαφών και της 
υποστήριξης στις υπόγειες εκμεταλλεύσεις της εξορυκτικής 
βιομηχανίας. Το τμήμα αυτό (IV) αφορά τα ορυχεία, εκτός από 
τα ανθρακωρυχεία και τα ορυχεία άλλων στρωματοποιημένων 
ορυκτών. Η διατύπωση του υπέστη σημαντικές τροποποιήσεις 
και εγκρίθηκε από την επιτροπή. Η τελική έγκριση από το 
Μόνιμο Όργανο πραγματοποιήθηκε κατά τη συνεδρίαση της 
6.11.1996. 
3.1.3 Εργαστήριο "Καταπολέμηση των εκρήξεων" 
Με αφορμή το εργαστήριο που διοργάνωσε το Νοέμβριο του 
1995 το Μόνιμο Όργανο με θέμα την καταπολέμηση των 
εκρήξεων, καταρτίστηκε το έγγραφο αριθ. 1184/95, το οποίο 
περιλάμβανε τα έγγραφα που διανεμήθηκαν, τις συζητήσεις και 
τα τελικά συμπεράσματα του προέδρου. Το έγγραφο εξετάστηκε 
10 
από την επιτροπή "Υπόγειες εκμεταλλεύσεις" και εγκρίθηκε από 
το Μόνιμο Όργανο κατάτησυνεδρίασή του στις 6.11.1996. 
3.1.4 Προσθήκες στο έγγραφο 5147/89 
Με βάση τα πορίσματα του εργαστηρίου "Καταπολέμηση των 
εκρήξεων",υποβλήθηκαν προτάσεις για την τροποποίηση του 
εγγράφου αριθ. 5147/89 (Μέτρα για τον περιορισμό των 
κινδύνων εκρήξεων και πυρκαγιών στα εργοτάξια με 
δευτερεύοντα αερισμό καθώς και για τη βελτίωση της 
προστασίας του προσωπικού σε περίπτωση έκρηξης και 
πυρκαγιάς στα ανθρακωρυχεία), που εκπόνησε το Μόνιμο 
Όργανο ύστερα από την έκρηξη αερίων και σκόνης το 1985 στο 
ανθρακωρυχείο Simon στη Γαλλία, κατά την οποία σκοτώθηκαν 
22 ανθρακωρύχοι. Οι προτάσεις αυτές εξετάστηκαν και 
συμφωνήθηκε να υποβληθεί στο Μόνιμο Όργανο ένα έγγραφο 
που να συμπληρώνει το έγγραφο αριθ. 5147/89, όπου θα 
λαμβάνονται υπόψη τα θέματα που εξετάστηκαν στο 
εργαστήριο. Στο πλαίσιο αυτό, καταρτίστηκε το έγγραφο αριθ. 
5346/96 από εμπειρογνώμονες στον τομέα του αερισμού 
ορυχείων, που εξετάζει θέματα ανίχνευσης και ελέγχου των 
εκρηκτικών αερίων κατά την εφαρμογή μεθόδων εκμετάλλευσης 
κοπής μεγάλου βάθους (Deep/extended-cut) καθώς και σε μη 
προσβάσιμες κοιλότητες, το ζήτημα των αποθέσεων σκόνης σε 
αεραγωγούς, όπως επίσης και τον κίνδυνο ανάφλεξης λόγω 
τριβής του πετρώματος πάνω στο πέτρωμα, καθώς και τα 
προβλήματα αερισμού στη μετάβαση από το μέτωπο στη στοά. 
3.1.5 Α υτόνομες αναπνευστικές συσκευές και θάλαμοι διάσωσης 
Στις 25.6.1996 συναντήθηκαν εμπειρογνώμονες επί θεμάτων 
διάσωσης για ανταλλαγή απόψεων και ενημέρωση σχετικά με τη 
χρησιμοποίηση αυτόνομων αναπνευστικών συσκευών και 
θαλάμων διάσωσης. Κατά τη συνάντηση εξετάστηκαν επίσης 
τεχνικά θέματα διάσωσης σε σχέση με την εκτίναξη πετρελαίου, 
αερίων και νερού τον Οκτώβριο του 1995 στο ανθρακωρυχείο 
Thoresby στο Ηνωμένο Βασίλειο. Κατά τη συνεδρίαση αυτή 
άρχισε η σύνταξη ενημερωτικού εγγράφου σχετικά με τη 
διαφυγή από υπόγεια εργοτάξια σε περίπτωση ανάγκης. Προς 
το παρόν, εξετάζεται αρχικό σχέδιο που κατάρτισε η 
αντιπροσωπεία του Ηνωμένου Βασιλείου. 
3.1.6 Χρησιμοποίηση αζώτου για την καταπολέμηση αυτανάφλεξης 
Η επιτροπή έλαβε εκτενείς πληροφορίες από τη γαλλική 
αντιπροσωπεία σχετικά με δύο περιπτώσεις αυτανάφλεξης που 
συνέβησαν σε κενό εκμετάλλευσης με επιμήκη μέτωπα στην 
περιοχή της Λορένης, καθώς και σχετικά με τη χρησιμοποίηση 
αζώτου για την κατάσβεση πυρκαγιών. Δύο ανθρακωρύχοι 
υπέστησαν εγκαύματα όταν η δεύτερη από τις αυταναφλέξεις 
αυτές προκάλεσε έκρηξη αερίων. 
11 
3.2 Επιτροπή "Επιφανειακές εκμεταλλεύσεις" 
3.2.1 Εκδηλώσεις 
Στις 21 και 22 Ιουνίου 1996, η επιτροπή "Επιφανειακές 
εκμεταλλεύσεις" οργάνωσε ένα εργαστήριο σχετικά με την 
ασφάλεια στα λατομεία και την αξιολόγηση των κινδύνων στο 
Gubbio στην Ιταλία. Στις 5 Δεκεμβρίου 1996 η συνεδρίαση της 
ολομέλειας εξέτασε, σε πρώτη ανάγνωση, το σχέδιο των 
πρακτικών του εργαστηρίου (έγγρ. 5619/96). 
3.2.2 Κύρια θέματα των εργασιών 
Κατά το έτος αναφοράς της έκθεσης, η επιτροπή ασχολήθηκε 
κυρίως με τον προσδιορισμό και την εκτίμηση των κινδύνων 
στα λατομεία, και ιδίως στις μικρομεσαίες επιχειρήσεις. Το 
έργο βασίστηκε στην οδηγία πλαίσιο 89/391/ΕΟΚ και στις 
επιμέρους οδηγίες σχετικά με τις επιφανειακές ή υπόγειες 
εκμεταλλεύσεις της εξορυκτικής βιομηχανίας (οδηγία 
92/104/ΕΟΚ). Η πρώτη από τις οδηγίες αυτές απαιτεί την 
αξιολόγηση των κινδύνων στο χώρο εργασίας, ενώ η δεύτερη 
προβλέπει τον προσδιορισμό και την εκτίμηση των κινδύνων, 
καθώς και τη λήψη μέτρων για την προστασία των 
εργαζομένων, στο πλαίσιο του εγγράφου για την ασφάλεια και 
την υγεία. Είναι γενικά παραδεκτό ότι οι κοινοτικές οδηγίες 
έχουν συμβάλα στη βελτίωση της ασφάλειας και της 
προστασίας της υγείας, πλην όμως ορισμένες δυσχέρειες 
παρουσιάζονται κατά την εφαρμογή τους. 
3.2.3 Εργαστήριο 
Σκοπός του εργαστηρίου που πραγματοποιήθηκε κατά τη 
διάρκεια της ιταλικής προεδρίας ήταν η ανταλλαγή εμπειριών 
σχετικά με τον προσδιορισμό και την αξιολόγηση των κινδύνων 
στα λατομεία σύμφωνα με τις κοινοτικές οδηγίες. Οι 
αντιπροσωπείες της Γερμανίας και της Ιταλίας περιέγραψαν 
τους τρόπους με τους οποίους εφαρμόζουν ή προτίθενται να 
εφαρμόσουν τις κοινοτικές απαιτήσεις. Με το διάταγμα της 
23ης Οκτωβρίου 1996, ενσωματώθηκαν στο γερμανικό δίκαιο η 
οδηγία πλαίσιο 89/391/ΕΟΚ, καθώς και οι επιμέρους οδηγίες 
92/91/ΕΟΚ και 92/104/ΕΟΚ. Ο οδηγός προς τις επιχειρήσεις 
("UnternehmermodelT) που κατάρτισε η ένωση του κλάδου 
(Steinbruchs-Berufsgenossenschafl) βοηθά τους εργοδότες να 
τηρήσουν τις υποχρεώσεις τους. 
Στην Ιταλία, έχουν ληφθεί διάφορα μέτρα για την εφαρμογή της 
οδηγίας 92/104/ΕΟΚ. Μεταξύ αυτών, αξίζει να σημειωθεί η 
διατύπωση κατευθυντήριων γραμμών για την αξιολόγηση των 
κινδύνων για την ασφάλεια και την υγεία των εργαζομένων. Η 
ισπανική αντιπροσωπεία ανέλυσε την κατάσταση στα ισπανικά 
λατομεία και τους κινδύνους που αντιμετωπίζονται. Κατά τις 
συζητήσεις τονίστηκε η σημασία της εφαρμογής βάσει απλών 
διαδικασιών. 
Το εργαστήριο συνδυάστηκε με επιτόπιες επισκέψεις. 
12 
3.3 Επιτροπή "Εκμεταλλεύσεις με γεωτρήσεις" 
3.3.1 Συνεδριάσεις, τομείς εργασιών 
Η επιτροπή "Εκμεταλλεύσεις με γεωτρήσεις" πραγματοποίησε 
δύο συνεδριάσεις στις αρχές του 1996 για να ολοκληρώσει την 
έκθεση σχετικά με το ατύχημα στην πλατφόρμα Piper-Alpha 
(έγγραφο αριθ. 302/3/95), καθώς και την έκθεση και τις 
προτάσεις σχετικά με τις στατιστικές ατυχημάτων στην 
ευρωπαϊκή θαλάσσια βιομηχανία πετρελαίου και φυσικού 
αερίου (έγγραφο αριθ. 5908/4/94). 
3.3.2 Το ατύχημα στην Piper-Alpha 
Σύμφωνα με την εντολή που έχει λάβει, το Μόνιμο Όργανο 
αξιολογεί και καταρτίζει έκθεση σχετικά με τα σοβαρά 
ατυχήματα στα ανθρακωρυχεία και τις άλλες εξορυκτικές 
βιομηχανίες. Επειδή το Μόνιμο Όργανο είχε συμμετάσχει 
ενεργά στις ενέργειες που ακολούθησαν το ατύχημα στην 
πλατφόρμα Piper-Alpha, και κυρίως στην κατάρτιση οδηγίας 
σχετικά με τις εξορυκτικές βιομηχανίες, αποφασίστηκε η έκθεση 
να καλύπτει ευρύτερο πεδίο θεμάτων. Έτσι, η έκθεση 
περιγράφει τα γεγονότα του ατυχήματος και αναφέρει τα 
πορίσματα και τις συστάσεις της έρευνας του υπουργείου 
Ενέργειας του ΗΒ και των ανακρίσεων του Λόρδου Cullen. 
Εξετάζει επίσης τις αντιδράσεις του κλάδου για την 
καταστροφή, το έργο που έχουν επιτελέσει το Μόνιμο Όργανο 
και άλλοι διεθνείς φορείς, καθώς και τις εξελίξεις μετά το 
ατύχημα όσον αφορά τις διατάξεις ασφάλειας στη θάλασσα στο 
ΗΒ και σε άλλα κράτη μέλη. 
3.3.3 Στατιστικές ατυχημάτων 
Βάσει επίσης της εντολής του, το Μόνιμο Όργανο επικουρεί 
την Ευρωπαϊκή Επιτροπή στις προσπάθειες της για την 
καθιέρωση μεθόδου συλλογής συγκρίσιμων στατιστικών 
στοιχείων σχετικά με ατυχήματα και τις βλάβες για την υγεία. Η 
επιτροπή συμβάλλει στο έργο αυτό, συγκεντρώνοντας και 
αξιολογώντας στατιστικά στοιχεία ατυχημάτων και συναφείς 
πληροφορίες σχετικά με σοβαρά ατυχήματα στη βιομηχανία 
πετρελαίου και φυσικού αερίου. Το 1983, το Μόνιμο Όργανο 
ενέκρινε δύο σχετικές συστάσεις προς τα κράτη μέλη τόσο για 
τους θαλάσσιους όσο και για τους επίγειους κλάδους. Ωστόσο, 
η επιτροπή διαπίστωσε ότι για πολλά χρόνια δεν είχαν 
συγκεντρωθεί και αξιολογηθεί στατιστικά στοιχεία περί 
ατυχημάτων και ότι η σύσταση του 1983 όσον αφορά τη μορφή 
της δημοσίευσης των στατιστικών στοιχείων σχετικά με 
ατυχήματα δεν τηρήθηκε στην πράξη από το σύνολο των 
κρατών μελών. 
Έτσι, η επιτροπή ζήτησε από τα κράτη μέλη να υποβάλουν τα 
στατιστικά τους στοιχεία για την περίοδο 1991 - 1994 με 
οποιαδήποτε μορφή επιθυμούν. Η επιτροπή προσδιόρισε επτά 
περιεκτικές κατηγορίες αιτιών ατυχημάτων και δέκα κατηγορίες 
ειδών τραυματισμών. Επειδή τα κράτη μέλη εφαρμόζουν 
διαφορετικά κριτήρια, χρειάστηκε να αξιολογηθούν τα ποσοστά 
13 
συχνότητας των ατυχημάτων για κάθε κράτος. Έτσι, 
διαπιστώθηκε ότι το ποσοστό συχνότητας είναι υψηλότερο στις 
τρεις πρώτες κατηγορίες: γλίστρημα/πτώση ατόμου, πτώση 
αντικειμένου, χειρισμός αντικειμένων εργαλείων, μηχανημάτων, 
κ.λπ. 
Η επιτροπή διατύπωσε τις ακόλουθες συστάσεις: 
• Τα κράτη μέλη δεν χρειάζεται προς το παρόν να υποβάλουν 
στατιστικά στοιχεία με το έντυπο που προβλέπεται στο 
έγγραφο 2897/6/81. 
• Στο μεταξύ, το έγγραφο αριθ. 5908/4/94 πρέπει να 
χρησιμοποιείται ως πρότυπο για τη δήλωση ατυχημάτων στο 
Μόνιμο Όργανο. 
• Πρέπει να ενισχυθεί η συνεργασία με τη Eurostat και τη ΔΟΕ. 
• Το σύστημα πρέπει να βελτιωθεί με την καθιέρωση μιας 
κοινής βάσης για τη δήλωση των ατυχημάτων (κατά 
προτίμηση βάσει ποσοστών ανά 100.000 ώρες εργασίας). 
Το Μόνιμο Όργανο ενέκρινε τις συστάσεις αυτές. Σύμφωνα με 
το πρόγραμμα εργασιών για το 1997, η επιτροπή θα συνεχίσει 
τις εργασίες της για τις στατιστικές ατυχημάτων και θα εξετάσει 
επίσης τα προβλήματα όσον αφορά την αμοιβαία αναγνώριση 
τυπικών προσόντων (στο πλαίσιο της εναλλαγής του 
προσωπικού στις εξέδρες άντλησης πετρελαίου στη Βόρεια 
Θάλασσα). 
3.4 Επιτροπή "Προστασία της υγείας των εργαζομένων" 
3.4.1 Εκδηλώσεις, κύρια θέματα των εργασιών 
Η επιτροπή "Προστασία της υγείας των εργαζομένων" 
παρουσίασε τα θέματα του πεδίου των δραστηριοτήτων της σε 
εργαστήριο που πραγματοποιήθηκε στις 25 και 26 Σεπτεμβρίου 
1996 στο Λουξεμβούργο. Οι εργασίες επικεντρώθηκαν στην 
πρόληψη και στη μείωση των κινδύνων για την υγεία στις 
υπόγειες εκμεταλλεύσεις της εξορυκτικής βιομηχανίας. 
3.4.2 Εργαστήριο 
Το εργαστήριο με θέμα "Έλεγχος των κινδύνων που οφείλονται 
στις βλαβερές ουσίες κατά τη χρήση ντηζελοκινητήρων και κατά 
τις υπόγειες εκρήξεις" χωριζόταν σε τρία μέρη: 
• Νομοθετικό πλαίσιο για τη χρήση ντηζελοκινητήρων στα 
υπόγεια και την εκπομπή βλαβερών ουσιών κατά τις 
εκρήξεις. 
• μετρήσεις των εκπομπών ντηζελοκινητήρων και ιατρικές 
πλευρές 
• μέτρα για τον περιορισμό της ρύπανσης. 
14 
Δύο έγγραφα αφορούσαν τις νομοθετικές πλευρές από την 
άποψη της Ευρωπαϊκής Επιτροπής. Η ρύπανση από 
ντηζελοκινητήρες εξετάστηκε στο ευρύτερο πλαίσιο της 
προστασίας του περιβάλλοντος στην Ευρώπη. Έτσι, δόθηκε 
μεγαλύτερη σημασία στην πρόταση για έκδοση οδηγίας της 
Κοινότητας σχετικά με τη λήψη μέτρων κατά των εκπομπών 
αερίων και σωματιδιακών ρύπων από μηχανές εσωτερικής 
καύσης που τοποθετούνται σε μη οδικά κινητά μηχανήματα. Οι 
ενέργειες στον τομέα της ιατρικής της εργασίας περιγράφονται 
στο πρόγραμμα δράσης της Κοινότητας για την περίοδο 1996 -
2000. Άλλο έγγραφο είχε ως θέμα τον καθορισμό ορίων έκθεσης 
στη Σουηδία. 
Στο δεύτερο τμήμα εξετάστηκαν οι εμπειρίες και τα ερευνητικά 
αποτελέσματα από τη Γερμανία, τη Γαλλία, το Ηνωμένο 
Βασίλειο και τη Σουηδία. Η δειγματοληψία και η ανάλυση 
εκπομπών από ντηζελοκινητήρες που χρησιμοποιούνται 
υπογείως απαιτεί ιδιαίτερες μεθόδους. Υπάρχουν πολυάριθμα 
ερευνητικά πορίσματα όσον αφορά τους κινδύνους για την 
υγεία από εκπομπές ντηζελοκινητήρων και εκρήξεων. 
Εξετάστηκαν επίσης προβλήματα εργασιακής ιατρικής όσον 
αφορά τα επιβλαβή αέρια και σωματίδια. Τέλος, 
παρουσιάστηκαν τα αποτελέσματα επιδημιολογικών μελετών 
στο μεταλλευτικό τομέα ενός κράτους μέλους. 
Το τρίτο τμήμα των εκδηλώσεων έδωσε τη δυνατότητα να 
παρουσιαστούν και να εξεταστούν οι εμπειρίες που έχουν 
αποκτηθεί, είτε στην πράξη είτε στα εργαστήρια, σχετικά με τη 
μείωση των βλαβερών ουσιών κατά τη χρησιμοποίηση 
ντηζελοκινητήρων υπογείως, καθώς και οι σχετικές εξελίξεις. 
Εκτός από τις συνθήκες στα υπόγεια μεταλλεία εξετάστηκαν 
επίσης η κατάσταση και οι διαγραφόμενες εξελίξεις στον τομέα 
της όρυξης σηράγγων. Οι παρεμβάσεις προήλθαν από τη 
Γερμανία, την Ελβετία, τη Γαλλία, και το Ηνωμένο Βασίλειο. 
Από τα έγγραφα και την ανταλλαγή απόψεων διαπιστώθηκε ότι 
η σημερινή τεχνολογία επιτρέπα τη σημαντική μείωση των 
βλαβερών ουσιών στα υπόγεια μεταλλεία και κατά τις εργασίες 
όρυξης σηράγγων. Οι σημερινές εξελίξεις και οι προβλέψεις 
δίνουν την ελπίδα ότι θα βελτιωθούν περαιτέρω οι συνθήκες 
στους χώρους εργασίας. 
Οι έκθεση σχετικά με το εν λόγω εργαστήριο ευρίσκεται υπό 
κατάρτιση με αριθμό εγγράφου 5980/96. 
3.5 Επιτροπή "Ανθρώπινοι παράγοντες" 
3.5.1 Συνεδριάσεις 
Η επιτροπή "Ανθρώπινοι παράγοντες" συνεδρίασε σε ολομέλεια 
στις 14.5.1996 και στις 24.9.1996. Μία ομάδα ad-hod συνεδρίασε 
στις 27.6. και στις 3.9.1996. 
3.5.2 Κύρια θέματα των εργασιών 
Κατά το έτος αναφοράς της έκθεσης, η επιτροπή εξέτασε κυρίως 
το ζήτημα του ρόλου των ανθρώπινων παραγόντων κατά την 
15 
ανάλυση και την πρόληψη των κινδύνων, με στόχο την υποβολή 
προτάσεων για τη βελτίωση της ασφάλειας και της υγείας κατά 
την εργασία, ιδίως στις εξορυκτικές βιομηχανίες. Τα 
αποτελέσματα των εργασιών αυτών εκθέτονται στο έγγραφο με 
αριθμό 5324/4/96. 
3.5.3 Έκθεση και προτάσεις σχετικά με το ρόλο των ανθρώπινων 
παραγόντων κατά τηνπρόληίμη των κινδύνων 
Η επιτροπή είχε ως βάση των εργασιών και των προτάσεων της 
την οδηγία πλαίσιο 89/391/ΕΟΚ, καθώς και τις δύο ειδικές 
οδηγίες για τις εξορυκτικές βιομηχανίες (92/91/ΕΟΚ και 
92/104/ΕΟΚ). Οι οδηγίες αυτές τονίζουν τη σημασία των 
ανθρώπινων παραγόντων για την πραγματοποίηση περαιτέρω 
προόδου όσον αφορά την ασφάλεια και την υγεία κατά την 
εργασία. Η επιτροπή συνδέει τους στόχους των οδηγιών αυτών 
με τις αποκτηθείσες γνώσεις και εμπειρίες όσον αφορά τους 
ανθρώπινους παράγοντες και τάσσεται υπέρ μιας συνολικής 
προσέγγισης. 
Η έκθεση περίγραφα τον τρόπο με τον οποίο μπορούν να 
ληφθούν υπόψη οι ανθρώπινοι παράγοντες κατά τον 
προσδιορισμό και την αξιολόγηση των κινδύνων. Μπορούν να 
χρησιμοποιηθούν διάφοροι μέθοδοι διάγνωσης, π.χ. η ανάλυση 
εργασιακών συνθηκών που ήδη υπάρχουν ή σχεδιάζονται, η 
ανάλυση περιστατικών και ατυχημάτων και η ανάλυση 
σφάλματος. Σε παράρτημα της έκθεσης εξηγούνται και 
συνοψίζονται οι κύριες μέθοδοι συστημικής ανάλυσης για την 
αξιολόγηση της αξιοπιστίας και επισημαίνονται τα 
πλεονεκτήματα και τα μειονεκτήματα. 
Ένα από τα κύρια στοιχεία του εγγράφου είναι ότι καταδεικνύει 
το σημαντικό ρόλο που διαδραματίζουν οι ανθρώπινοι 
παράγοντες για τα μέτρα πρόληψης και επισημαίνει τον τρόπο 
με τον οποίο μπορούν να ληφθούν υπόψη στο πλαίσιο των 
πρακτικών της επιχείρησης. Μεταξύ των παραγόντων αυτών 
συγκαταλέγονται: η εργονομία των θέσεων εργασίας και των 
συστημάτων παραγωγής, οι επαγγελματικές ικανότητες και η 
σταδιοδρομία των εργαζομένων, η κατάρτιση και ενημέρωση 
των εργαζομένων, οι διαδικασίες διαβούλευσης και συμμετοχής, 
καθώς και οι μέθοδοι διαχείρισης. 
Η επιτροπή θεωρεί ότι το έγγραφο για την ασφάλεια και την 
υγεία που απαιτείται από τις κοινοτικές οδηγίες 92/91/ΕΟΚ και 
92/104/ΕΟΚ αποτελεί χρήσιμη βάση για την εξέταση των 
ανθρώπινων παραγόντων. Το σύστημα διαχείρισης της υγείας 
και της ασφάλειας που προβλέπεται από τις εν λόγω οδηγίες 
ενθάρρυνα τη συμμετοχή όλων των επιπέδων διοίκησης της 
επιχείρησης και τη συμμετοχή των εργαζομένων. Συνολικά, τα 
μέτρα που περιγράφονται και προτείνονται θα προωθήσουν την 
ανάπτυξη μιας κουλτούρας υγείας και ασφάλειας εντός της 
επιχείρησης. 
Το έγγραφο 5324/4/96 εγκρίθηκε από το Μόνιμο Όργανο κατά 
τη συνεδρίαση του της 6ης Νοεμβρίου 1996. 
16 
4. ΠΑΡΑΡΤΗΜΑΤΑ 
Α: Αποσπάσματα από τις αποφάσεις του Συμβουλίου της 27ης 
Ιουνίου 1974 και της 9ης Ιουλίου 1957. 
Β: Σημαντικά έγγραφα του Μόνιμου Οργάνου που σχετίζονται 
με το έτος αναφοράς της έκθεσης. 
Γ: Κατάλογος των επικεφαλής των αντιπροσωπειών, των 
προέδρων των επιτροπών και της γραμματείας. 
17 
Παράρτημα A 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
της 27ης Ιουνίου 1974 
περί επεκτάσεως της αρμοδιότητος του Μονίμου Οργάνου για την Ασφάλεια και την Προστασία της Υγείας στα 
Ανθρακωρυχεία στο σύνολο των εξορυκτικών βιομηχανιών 
(Απόσπασμα) 
(74/326/EOK) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ, 
Έχοντας υπόψη: 
τη συνθήκη περί ιδρύσεως της Ευρωπαϊκής Οικονομικής 
Κοινότητος και ιδίως το άρθρο 145, 
Εκτιμώντας: 
ότι, οι αντιπρόσωποι των κυβερνήσεων των Κρατών 
μελών, οι οποίοι συνήλθαν στο πλαίσιο του ειδικού 
Συμβουλίου Υπουργών, συνέστησαν με απόφαση της 9ης 
και 10ης Μαΐου 1957 ένα Μόνιμο Όργανο για την 
ασφάλεια στα ανθρακωρυχεία, του οποίου εντολή, η 
οποία καθορίσθηκε με απόφαση των αντιπροσώπων των 
κυβερνήσεων των Κρατών μελών, που συνήλθαν στο 
πλαίσιο του ειδικού Συμβουλίου υπουργών την 9η 
Ιουλίου 1957(2), όπως τροποποιήθηκε με την απόφαση 
της 11ης Μαρτίου 1965(0, είναι να παρακολουθεί την 
εξέλιξη της ασφάλειας και την πρόληψη των κινδύνων 
του περιβάλλοντος της εργασίας, που απειλούν την υγεία 
στα ανθρακωρυχεία και να επεξεργάζεται προτάσεις που 
αποσκοπούν να βελτιώσουν την ασφάλεια και την υγιεινή 
στα ανθρακωρυχείου ΑΠΟΦΑΣΙΖΕΙ: 
Άρθρο 1 
1. Η πρόληψη των κινδύνων ατυχήματος και των 
κινδύνων εκ του περιβάλλοντος της εργασίας που 
απειλούν την ασφάλεια και την υγεία των εργαζομένων 
στο σύνολο των εξορυκτικών βιομηχανιών, με εξαίρεση 
τις εργασίες απλής ανασκαφής καθώς και με εξαίρεση του 
τομέα της προστασίας της υγείας των εργαζομένων κατά 
των κινδύνων που προέρχονται από τις ιοντίζουσες 
ακτινοβολίες, για τον οποίο ισχύουν ειδικοί κανόνες, 
δυνάμει της συνθήκης περί ιδρύσεως της ΕυρωΛαϊκής 
Κοινότητας Ατομικής Ενεργείας, ανατίθεται στο Μόνιμο 
Όργανο για την Ασφάλεια και την Υγιεινή στα 
Ανθρακωρυχεία στο πλαίσιο της εντολής του, όπως 
καθορίσθηκε από την απόφαση των αντιπροσώπων των 
κυβερνήσεων των Κρατών μελών που συνήλθαν στο 
πλαίσιο του ειδικού Συμβουλίου Υπουργών στις 11 
Μαρτίου 1965. 
(2) ΕΕ αριθ. 28 της 31.8.1957. σ. 487/57. 
(3) ΕΕ αριθ. 46 της 213.1965. σ 698/65. 
ΑΠΟΦΑΣΗ 
της 9ης Ιουλίου 1957 
περί των καθηκόντων και του εσωτερικού κανονισμού του Μονίμου Οργάνου για την Ασφάλεια στα Ανθρακωρυχεία 
1. Το Μόνιμο Όργανο παρακολουθεί την εξέλιξη της 
ασφαλείας στα ανθρακωρυχεία, συμπεριλαμβανομένης 
και της εξελίξεως των κανονισμών ασφαλείας, που 
θεσπίστηκαν από τις δημόσιες αρχές, και συλλέγει τις 
απαραίτητες πληροφορίες για την πρόοδο και τα 
πρακτικά αποτελέσματα, τα οποία επετεύχθησαν ιδίως 
στον τομέα της προλήψεως των ατυχημάτων. 
Για να συγκεντρώνει τις απαραίτητες πληροφορίες, το 
μόνιμο Όργανο απευθύνεται στις ενδιαφερόμενες 
κυβερνήσεις. 
Το Μόνιμο Όργανο χρησιμοποιεί τις πληροφορίες που 
διαθέτει και υποβάλλει στις κυβερνήσεις προτάσεις για τη 
βελτίωση της ασφαλείας στα ανθρακωρυχεία. 
2. Το Μόνιμο Όργανο βοηθά την Ανωτάτη Αρχή στην 
αναζήτηση μεθόδου για την κατάρτιση συγκρίσιμων 
στατιστικών ως προς τα ατυχήματα. 
3. Το Μόνιμο Όργανο μεριμνά για την ταχεία 
μεταβίβαση στους ενδιαφερομένους κύκλους (ιδίως στις 
διοικήσεις ορυχείων, οργανώσεις εργοδοτών και 
εργαζομένων), των καταλλήλων πληροφοριών που 
συγκεντρώνει. 
4. Το Μόνιμο Όργανο πληροφορείται από τις συνεχείς 
επαφές που έχει με τις κυβερνήσεις, τα μέτρα, που λαμβάνονται για να δοθεί συνέχεια στις προτάσεις, που 
έγιναν κατά τη διάσκεψη επί της ασφαλείας στα 
ανθρακωρυχεία, καθώς και στις προτάσεις που 
διατυπώνει αυτό το ίδιο. 
5. Το Μόνιμο Όργανο προτείνει τις μελέτες και έρευνες 
που θεωρεί ως περισσότερο κατάλληλες για τη βελτίωση 
της ασφαλείας, και καθορίζει τον προσφορότερο τρόπο 
για την πραγματοποίηση τους. 
6. Το Μόνιμο Όργανο διευκολύνει την ανταλλαγή 
πληροφοριών και εμπειριών μεταξύ των ατόμων, τα 
οποία είναι επιφορτισμένα με την ασφάλεια και προτείνει 
τα κατάλληλα μέτρα για το σκοπό αυτό (παραδείγματος 
χάριν, οργάνωση διαμονών για σπουδές, δημιουργία 
υπηρεσιών τεκμηριώσεως). 
7. Το Μόνιμο Όργανο προτείνει χρήσιμα μέτρα για την 
πραγματοποίηση των αναγκαίων επαφών μεταξύ των 
υπηρεσιών διασώσεως των χωρών της Κοινότητος. 
8. Το Μόνιμο Όργανο απευθύνει κάθε έτος στο 
Συμβούλιο υπουργών και στην Ανωτάτη Αρχή, έκθεση 
περί της δραστηριότητος του και περί της εξελίξεως της 
ασφαλείας στα ανθρακωρυχεία των διαφόρων κρατών 
μελών. Με την ευκαιρία αυτή, προβαίνει ιδίως σε μελέτη 
των στατιστικών που έχουν καταρτισθεί στο θέμα των 
ατυχημάτων και των συμβάντων στα ανθρακωρυχεία. 
<& 
Παράρτημα Β 
Σημαντικά έγγραφα του Μόνιμου Οργάνου 
που σχετίζονται με την ετήσια έκθεση 
Τίτλος του εγγράφου 
Ανθρακωρυχείο Thoresby : θανατηφόρο 
ατύχημα του κ. Α. Fielding ύστερα από εκτίναξη 
ορυκτού μαζί με μαζική έκλυση αερίου, 
νερού και πετρελαίουϋ 12 Οκτωβρίου 1995 
Προτάσεις και συστάσεις προς τα κράτη μέλη 
σχετικά με τις αρχές του ελέγχου και της υποστήριξης 
των πετρωμάτων στις υπόγειες εκμεταλλεύσεις 
των εξορυκτικών βιομηχανιών 
- Μέρη Ι έως ΠΙ 
-Μέρος IV 
Έκθεση και προτάσεις σχετικά με τις στατιστικές 
ατυχημάτων για τη θαλάσσια ευρωπαϊκή βιομηχανία 
πετρελαίου και φυσικού αερίου 
Ασφάλεια και υγεία στο χώρο εργασίας: Ανθρώπινοι 
παράγοντες που επηρεάζουν την αξιοπιστία κατά την 
πρόληψη των κινδύνων 
Έκθεση σχετικά με το ατύχημα στην Piper-Alpha 
Έκθεση σχετικά με το εργαστήριο "Καταπολέμηση 
των εκρήξεων" της 27ης Νοεμβρίου 1995 
Μέτρα για τον περιορισμό των κινδύνων εκρήξεων 
και πυρκαγιάς σε εργοτάξια με δευτερεύοντα αερισμό 
και για τη βελτίωση της προστασίας του προσωπικού 
σε περίπτωση έκρηξης και πυρκαγιάς στα ανθρακωρυχεία 
Προτάσεις για τη βελτίωση της οργάνωσης, 
της λειτουργίας και της εικόνας του Μόνιμου Οργάνου Αριθμός του εγγράφου 
5630/96 
486/95 
1189/1/95 
5908/3/94 
5324/4/96 
302/3/95 
1184/95 
5147/89 
1173/2/95 
W 
Παράρτημα Γ 
Κατάλογος των επικεφαλής των αντιπροσωπειών 
Κράτος μέλος 
Βέλγιο 
Δανία 
Γερμανία 
Ελλάδα 
Ισπανία 
Γαλλία 
Ιρλανδία 
Ιταλία 
Λουξεμβούργο 
Κάτω Χώρες 
Αυστρία 
Πορτογαλία 
Φινλανδία 
Σουηδία 
Ηνωμένο Βασίλειο Επικεφαλής της αντιπροσωπείας 
Rzonzef (μέχρι 01.11.96), Mainjot 
Noergaard 
Keusgen (μέχρι 30.4.96), Mager 
Παϊτάς 
Ortiz Garces de Los Fayos 
(μέχρι 11.11.96), de Molina 
Bonneviale 
Walsh 
Retacchi 
Weber 
van der Tuin 
Maier 
da Silva Daniel 
Reinikka 
Andersson 
Mitchell 
Κατάλογος των προέδρων των επιτροπών 
Επιτροπή 
Υπόγειες εκμεταλλεύσεις 
Επιφανειακές εκμεταλλεύσεις 
Εκμεταλλεύσεις με γεωτρήσεις 
Προστασία της υγείας 
των εργαζομένων 
Ανθρώπινοι παράγοντες Πρόεδρος 
Mitchell 
Retacchi 
Noergaard 
de Retana (μέχρι 5.11.96) 
Cocude 
Keusgen (μέχρι 5.11.96) 
Andersson 
Γραμματεία Κράτος μέλος 
Ηνωμένο Βασίλειο 
Ιταλία 
Δανία 
Ισπανία 
Γαλλία 
Γερμανία 
Σουηδία 
Ευρωπαϊκή Επιτροπή 
Γενική Διεύθυνση V Απασχόληση, εργασιακές σχέσεις και κοινωνικές υποθέσεις 
Διοικητική μονάδα V/F/4 
Τηλ. : Fax : E-mail : 
Biosca de Sagastuy 4301.34988 4301.34259 
(Γραμματέας) 
Rother 4301.32268 4301.34259 
(Γραμματεία) 
Esterbet 4301.37157 4301.34259 claire.esterbet@lux.dg5.cec.be 
(Γραμματεία) 
2& 
ISSN 0254-1483 
COM(97) 729 τελικό 
ΕΓΓΡΑΦΑ 
GR 05 14 
Αριθ. καταλόγου : CB-CO-97-749-GR-C 
ISBN 92-78-29876-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
ζ\